गुवाहाटी, 4 आगष्ट, 2022: आसामनि गोख्रो बक्सिं गेलेगिरि आरो थांनाय टकिय’ अलम्पिकआव तामानि मेडेल मोन्नो हानाय लभलिना बरग’हाइया CWG 2022 नि Quarter-Final बादायलायनायाव जेनबाय।  बिथांनि अनसाइगिरिफोरा बे बादायलायनायावबो मेडेल देरहानो हागोन होन्नानै गोबां मिजिं थिदोंमोन।  नाथाइ, थांनाय बुधबारखालि Rosie Eccles जों बादायलायनायाव 3-2 फारागथियाव जेन्नो गोनां जायो।
 लभलिनाया गावनि गोख्रों गेलेनायजों बादायलायनायनि गिबि राउन्डआव 4-1 फारागथिजों आवगायनो हादोंमोन।  नाथाइ गुबुन मोन्नै राउन्ड बादायलायनायाव Rosie Eccles नि गोख्रों गेलेनायाव जेन्नो गोनां जायो।  70 किल’ग्रामनि गेलेनायाव बाहागो लादोंमोन लभलिना बरग’हाइआ।  मखनो गोनांदि थांनाय सनिबारखालि बिथाङा New Zealand नि Ariane Nicholson खौ 5-0 फारागथिआव फेजेन्नो हानानै Quarter-Final नि मासिखौ आवग्रिनो हादोंमोन। 